[{"text_idx": "#000005", "text": "A handbook for teachers wanting to introduce e-learning into their practice"}, {"text_idx": "#000008", "text": "Un o\u2019r pethau sy\u2019n rhan o gymeriad ein hardaloedd yw\u2019r ryseitiau a\u2019r prydau bwyd lleol. Yn y gweithgaredd hwn, mae\u2019r myfyrwyr yn datblygu ryseitiau traddodiadol yn seiliedig ar draddodiad teuluol a choginio cartref. Caiff eu ryseitiau eu llwytho i fyny i flog y dosbarth."}, {"text_idx": "#000009", "text": "Y cam cyntaf yn y gweithgaredd hwn yw gwneud ymchwil i rai prydau lleol, rhanbarthol neu genedlaethol. Os gallwch chi drefnu sesiwn flasu \u2013 gorau oll! Trafodwch y cynhwysion a pha rai sy\u2019n gwneud y pryd yn felys, yn sawrus, yn siarp, yn ddi-flas, etc. Esboniwch wrth y dosbarth eu bod nhw\u2019n mynd i ddewis un rysa\u0301it a\u2019i ailgynllunio neu ei gwneud yn fwy unigryw trwy newid UN cynhwysyn. Felly, er enghraifft, mae gan y rhan fwyaf o wledydd eu fersiynau eu hunain o botes, stiw neu gawl, a byddai angen i\u2019r dysgwyr ychwanegu/newid un cynhwysyn, efallai trwy gynnwys llysieuyn o wlad arall, e.e. pwmpen."}, {"text_idx": "#000010", "text": "Bydd angen i\u2019r dosbarth greu dalen rysa\u0301it trwy chwilio am luniau o\u2019r cynhwysion sydd yn eu pryd ar y rhyngrwyd. Dyma un dosbarth wrthi:"}, {"text_idx": "#000011", "text": "Er enghraifft os oes angen llaeth arnynt ar gyfer y rysa\u0301it, gall y plant deipio\u2019r gair yn y peiriant chwilio, edrych trwy \u2018images\u2019, dewis o blith yr holl luniau a llwytho\u2019r un y maen nhw ei eisiau i lawr. Yna mae\u2019n rhaid iddynt nodi faint sydd ei angen o bob cynhwysyn (efallai y bydd angen i chi roi\u2019r wybodaeth hon iddyn nhw)."}, {"text_idx": "#000012", "text": "Pan fydd gennych chi\u2019r holl luniau, defnyddiwch fwrdd gwyn rhyngweithiol i ysgrifennu pob cam o\u2019r rysa\u0301it ac ychwanegu\u2019r lluniau y maen nhw wedi\u2019u llwytho i lawr."}, {"text_idx": "#000013", "text": "Pan fydd y rysa\u0301it wedi\u2019i chwblhau, llwythwch hi i fyny i flog gyda neges wedi\u2019i chyfeirio at rieni\u2019r dysgwyr. Rhowch URL y blog iddynt a\u2019u gwahodd i goginio\u2019r rysa\u0301it gartref gyda\u2019u plant. Anogwch nhw i dynnu lluniau o\u2019r plant yn coginio. Gofynnwch i\u2019r rhieni anfon y lluniau atoch mewn neges e-bost."}, {"text_idx": "#000014", "text": "Defnyddiwch y bwrdd gwyn rhyngweithiol i agor y negeseuon e-bost gan y rhieni a chaniata\u0301u i\u2019r plant lwytho\u2019r lluniau ohonynt yn coginio gartref i flog y dosbarth."}, {"text_idx": "#000018", "text": "Mae\u2019r gweithgaredd hwn yn ysgogol a diddorol iawn oherwydd bod y teulu\u2019n cael ei gynnwys yn y broses ddysgu ac yn cymryd rhan ym mhrofiad y dysgwr."}, {"text_idx": "#000021", "text": "Mae\u2019n annhebygol y bydd pob plentyn yn cymryd rhan, ond peidiwch a\u0302 siomi oherwydd bydd pob dysgwr yn cael y cyfle i gyfrannu at y gwaith paratoi a\u2019r blog a gynhyrchir yn y diwedd."}, {"text_idx": "#000023", "text": "Er y bydd pob athro yn sensitif i sefyllfaoedd cartref y plant sydd yn eu dosbarth, gall y gweithgaredd hwn achosi problem yn arbennig i blant nad ydynt yn byw gyda\u2019i rhieni, neu lle nad yw\u2019r rhieni\u2019n gefnogol, neu nad oes ganddynt yr arian neu\u2019r cyfleusterau i gymryd rhan. Bydd angen i chi greu rolau arbennig ar gyfer y disgyblion hyn ymhell o flaen llaw."}, {"text_idx": "#000026", "text": "Gallwch chi lwytho unrhyw weithgareddau dosbarth i\u2019ch blog pan fydd wedi\u2019i sefydlu. Mae Glogster yn wych (gweler Glog a Blog!). Dyma ein blog ni \nDewch o hyd i ysgol mewn gwlad arall a chyfnewid ryseitiau\nGwnewch fideo sy\u2019n dangos cyfarwyddiadau gam wrth gam ar gyfer paratoi prydau syml\nDefnyddiwch Twitter i gael ymatebion torfol i\u2019r cwestiwn \u201cBeth yw eich hoff beth i\u2019w fwyta?\u201d\nEdrychwch ar \u2018hanes bywyd\u2019 un cynhwysyn, e.e. llaeth neu flawd, o\u2019i darddiad hyd at ei ddefnydd yn y rysa\u0301it. Defnyddiwch You Tube neu ddelweddau ar y we i greu dilyniant ohonyn nhw a\u2019u cysylltu a\u0302 chodau QR i adrodd y stori.\nSefydlwch fwrdd Pinterest a gofyn i\u2019r plant ychwanegu lluniau o\u2019u hoff bethau i\u2019w bwyta"}]